ئاژانس ئيسنا له‌ زووان خه‌ليل حه‌يده‌رى ئه‌وه‌ ده‌رخست ك پاريزگاى ئيلام فه‌يلى له‌ڕى ده‌روازه‌ سه‌ره‌كيه‌و(مهران)له‌ نيمه‌ى يه‌كه‌م ئمساڵ 1 مليۆن و 332 هه‌زار و 553 ته‌ن كاڵا ئه‌را عراق كلكردگه‌.
ناوبرياگ يه‌يش ئاشكرا كرد ك نرخ ئه‌و كاڵاى كلكرياگه‌ ره‌سيه‌سه‌ 641 مليۆن و 765 هه‌زار و 721 دۆلار و ئاماژه‌ وه‌يه‌يش كرد ك مهران يه‌كيگه‌ له‌ ده‌روازه‌يل سه‌ره‌كى له‌ ئيران و يه‌كيگه‌ له‌و ده‌يه‌مين خاسترين ده‌روازه‌يله‌ له‌ وڵاته‌گه‌ له‌ڕوى نرخ هه‌نارده‌كردنه‌و.
